CELEX: 32010R0275
Language: sk
Date: 2010-03-30 00:00:00
Title: Nariadenie Komisie (EÚ) č. 275/2010 z  30. marca 2010 , ktorým sa vykonáva nariadenie Európskeho parlamentu a Rady (ES) č. 295/2008, pokiaľ ide o kritériá hodnotenia kvality štrukturálnej podnikovej štatistiky (Text s významom pre EHP)

1.4.2010   
            
            
               SK
            
            
               Úradný vestník Európskej únie
            
            
               L 86/1
            
         NARIADENIE KOMISIE (EÚ) č. 275/2010
   z 30. marca 2010,
   ktorým sa vykonáva nariadenie Európskeho parlamentu a Rady (ES) č. 295/2008, pokiaľ ide o kritériá hodnotenia kvality štrukturálnej podnikovej štatistiky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 295/2008 z 11. marca 2008 o štrukturálnej podnikovej štatistike (1), a najmä na jeho článok 11 ods. 2 písm. j),
   keďže:
   
               (1)
            
            
               Nariadením (ES) č. 295/2008 sa stanovil spoločný rámec na zber, spracovanie, zasielanie a vyhodnocovanie európskej štatistiky o štruktúre, činnosti, konkurencieschopnosti a výkonnosti podnikov v Európskej únii.
            
         
               (2)
            
            
               Na účely porovnania prínosu dostupnosti údajov s nákladmi na zber a so zaťažením podnikov, najmä malých podnikov, by sa malo v súlade s článkom 6 nariadenia (ES) č. 295/2008 vykonať hodnotenie kvality. Preto je potrebné stanoviť kritériá hodnotenia kvality a základné ukazovatele.
            
         
               (3)
            
            
               Opatrenia stanovené v tomto nariadení sú v súlade so stanoviskom Výboru pre Európsky štatistický systém,
            
         PRIJALA TOTO NARIADENIE:
   Článok 1
   Kritériá hodnotenia kvality a obsah správ o kvalite, ktoré majú poskytovať členské štáty, sú stanovené v prílohe.
   Článok 2
   Údaje a metaúdaje poskytované na účely správ o kvalite zasiela alebo vkladá v elektronickom formáte na jedno miesto vstupu pre údaje v Komisii (Eurostate) ktorákoľvek organizácia vymenovaná vnútroštátnymi orgánmi. Údaje sa zasielajú v súlade s príslušným štandardom na výmenu údajov, ktorý stanovil Eurostat.
   Článok 3
   Prvá správa o kvalite s údajmi za referenčný rok 2008 sa doručí do 31. marca 2011. O tri mesiace dlhšiu lehotu na zasielanie správ o kvalite za referenčný rok 2008 dostalo Belgicko, Nemecko, Grécko, Cyprus, Luxembursko, Malta, Rumunsko a Spojené kráľovstvo. Ďalšie správy sa Komisii (Eurostatu) zašlú najneskôr do 27 mesiacov od konca referenčného obdobia, za ktoré sa údaje zbierali.
   Článok 4
   Komisia (Eurostat) zhodnotí kvalitu zasielaných údajov a vypracuje a uverejní správy o kvalite európskej štatistiky.
   Článok 5
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. marca 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 97, 9.4.2008, s. 13.
   
      PRÍLOHA
      
         Správy o kvalite a kritériá hodnotenia kvality štrukturálnej podnikovej štatistiky
      
      ODDIEL I
      
         Správy o kvalite
      
      Príručka o štrukturálnej podnikovej štatistike, ktorú vypracovala Komisia (Eurostat) v spolupráci s členskými štátmi (Structural Business Statistics Manual), obsahuje ďalšie usmernenia o výklade spoločných kritérií kvality. Správa o kvalite obsahuje kvantitatívne aj kvalitatívne informácie. Komisia (Eurostat) poskytuje výsledky za tie kvantitatívne ukazovatele, ktoré možno vypočítať na základe údajov poskytnutých členskými štátmi. Členské štáty poskytujú pripomienky k ukazovateľom a pomáhajú Eurostatu s ich výkladom, pokiaľ ide o ich metodiku zberu, a poskytujú ostatné kvantitatívne ukazovatele a kvalitatívne informácie.
      Členské štáty predkladajú:
      
                  —
               
               
                  správu o aspektoch kvality podľa príloh I až IV k nariadeniu (ES) č. 295/2008. Ak to členské štáty považujú za potrebné, môžu predložiť samostatné správy o prílohách I, II, III a IV k uvedenému nariadeniu,
               
            
                  —
               
               
                  správu o aspektoch kvality podľa prílohy V k nariadeniu (ES) č. 295/2008,
               
            
                  —
               
               
                  správu o aspektoch kvality podľa prílohy VI k nariadeniu (ES) č. 295/2008,
               
            
                  —
               
               
                  správu o aspektoch kvality podľa prílohy VII k nariadeniu (ES) č. 295/2008,
               
            
                  —
               
               
                  správu o aspektoch kvality podľa prílohy VIII k nariadeniu (ES) č. 295/2008. Ak sa informácie potrebné na zostavovanie štatistiky uvedenej v prílohe VIII k uvedenému nariadeniu zbierajú v rámci toho istého zisťovania ako v prípade štatistiky podľa príloh I až IV, nie je potrebné predložiť samostatnú správu o aspektoch kvality podľa prílohy VIII,
               
            
                  —
               
               
                  správu o aspektoch kvality podľa prílohy IX k nariadeniu (ES) č. 295/2008.
               
            ODDIEL II
      
         Harmonogram
      
      Od roku 2011 Komisia (Eurostat) zasiela členským štátom do konca januára každého roku správy o kvalite za referenčný rok t-3, v ktorých sú už čiastočne vyplnené kvantitatívne ukazovatele a iné údaje, ktoré má Komisia (Eurostat) k dispozícii.
      Členské štáty predkladajú do 31. marca každého roku Komisii (Eurostatu) vyplnené správy o kvalite.
      ODDIEL III
      
         Kritériá kvality
      
      Údaje zasielané členskými štátmi o štatistike podľa príloh I až IX k nariadeniu (ES) č. 295/2008 sa hodnotia na základe kritérií kvality uvedených v článku 12 ods. 1 nariadenia Európskeho parlamentu a Rady (ES) č. 223/2009 o európskej štatistike (1), medzi ktoré patrí relevantnosť, presnosť, včasnosť, časová presnosť, prístupnosť, zrozumiteľnosť, porovnateľnosť a koherentnosť.
      1.   Relevantnosť
      
      Relevantnosť predstavuje stupeň, ktorým štatistika spĺňa súčasné a potenciálne potreby používateľov.
      2.   Presnosť
      
      Presnosť predstavuje stupeň zhody odhadov s neznámymi skutočnými hodnotami.
      3.   Koherentnosť
      
      Koherentnosť predstavuje vhodnosť údajov na ich spoľahlivú kombináciu rôznym spôsobom a na rôzne účely.
      4.   Porovnateľnosť
      
      Porovnateľnosť predstavuje mieru vplyvu rozdielnosti v aplikovaných štatistických koncepciách a nástrojoch a postupoch merania, ak sa porovnávajú štatistiky medzi geografickými oblasťami alebo odvetviami alebo ak sa porovnávajú v čase.
      5.   Včasnosť a časová presnosť
      
      Včasnosť predstavuje oneskorenie medzi dostupnosťou informácií a udalosťou alebo javom, ktoré tieto informácie opisujú. Časová presnosť predstavuje oneskorenie medzi dátumom uverejnenia údajov a stanoveným dátumom (dátumom dodania údajov).
      6.   Prístupnosť a zrozumiteľnosť
      
      Prístupnosť a zrozumiteľnosť predstavujú podmienky a spôsoby, ktorými môžu používatelia získavať, využívať a interpretovať údaje.
      ODDIEL IV
      
         Rady kvantitatívnych ukazovateľov, ktoré majú poskytovať členské štáty, pokiaľ ide o presnosť (a spoľahlivosť)
      
      Kvantitatívne ukazovatele opísané v tomto oddiele sa musia poskytovať len v prípade štatistiky uvedenej v prílohách I až IV k nariadeniu (ES) č. 295/2008, ako je uvedené ďalej. Údaje sa zasielajú v technickom formáte opísanom v oddiele V prílohy k tomuto nariadeniu.
      1.   Variačné koeficienty
      
      Nasledujúce informácie sa musia poskytovať len vtedy, ak sa používajú výberové zisťovania alebo kombinácia výberových zisťovaní a administratívnych údajov:
      Členské štáty poskytujú informácie o ďalej uvedených ukazovateľoch, úrovniach a radoch. Aspekty, ktoré treba brať do úvahy pri výpočte variačného koeficientu, sa presnejšie stanovia v spolupráci s členskými štátmi. Správa o kvalite obsahuje opis metódy používanej na výpočet variačných koeficientov (vrátane softvéru).
      
                  a)
               
               
                  V prípade ročnej podnikovej štatistiky činností, ktoré patria do sekcií B až J a L až N a divízie 95 NACE Rev. 2 [údaje poskytované pre rady 1A, 2A, 3A a 4A podľa nariadenia Komisie (ES) č. 251/2009 (2)], sa variačný koeficient nasledujúcich ukazovateľov [stanovených v nariadení Komisie (ES) č. 250/2009 (3)] uvádza na týchto úrovniach členenia činností:
                  
                              —
                           
                           
                              premenná 12110 na trojmiestnej úrovni NACE Rev. 2 (skupiny),
                           
                        
                              —
                           
                           
                              premenné 11110, 12110, 12150, 13310, 15110 a 16110 na úrovni sekcie v prípade sekcií B až J a L až N NACE Rev. 2 a dvojmiestnej úrovni (divízie) v prípade divízií 45 až 47 a 95 NACE Rev. 2.
                           
                        
            
                  b)
               
               
                  V prípade ročnej podnikovej štatistiky v členení podľa veľkostných tried v závislosti od počtu zamestnancov týkajúcej sa činností, ktoré patria do sekcií C až J a L až N a do divízie 95 NACE Rev. 2 (údaje poskytované pre rady 1B, 2B, 3B a 4B), sa variačný koeficient uvádza na týchto úrovniach členenia činností a za tieto veľkostné triedy podľa počtu zamestnancov:
                  
                              —
                           
                           
                              ukazovatele 11110, 12110, 12150 a 16110,
                           
                        
                              —
                           
                           
                              v prípade sekcií B až J a L až N NACE Rev. 2 na úrovni sekcie a v prípade divízie 95 NACE Rev. 2 na dvojmiestnej úrovni (divízie),
                           
                        
                              —
                           
                           
                              veľkostné triedy 0 – 9, 10 – 19, 20 – 49, 50 – 249 a 250 + v prípade sekcií B až F NACE Rev. 2 a 0 – 1, 2 – 9, 10 – 19, 20 – 49, 50 – 249 a 250 + v prípade sekcií G až J a L až N a divízie 95 NACE Rev. 2.
                           
                        
            2.   Jednotkové neodpovede
      
      Nasledujúce informácie sa musia poskytovať vtedy, ak sa používajú výberové zisťovania alebo kombinácia výberových zisťovaní a administratívnych údajov, alebo len administratívne údaje. Aspekty, ktoré treba brať do úvahy pri výpočte jednotkových neodpovedí, sa presnejšie stanovia v spolupráci s členskými štátmi.
      Členské štáty hlásia vážené informácie o jednotkových neodpovediach, pokiaľ ide o činnosti, ktoré patria do sekcií B až J a L až N NACE Rev. 2 a do divízie 95 NACE Rev. 2, na trojmiestnej úrovni. Ak sa v prípade ukazovateľov 11110, 12110, 12150, 13310, 15110 a 16110 použijú viaceré zisťovania/administratívne zdroje, zasielajú sa samostatné ukazovatele v súvislosti s jednotkovými neodpoveďami, pričom v príslušnom poli sa uvedie číslo ukazovateľa. Jednotkové neodpovede sa podľa možnosti vážia podľa počtu zamestnaných osôb. Ako alternatívu možno použiť obrat.
      ODDIEL V
      
         Technický formát na zasielanie správy o kvalite a ukazovateľov týkajúcich sa kvality
      
      Na zasielanie správy a radov ukazovateľov týkajúcich sa kvality sa používajú príslušné identifikátory súborov údajov. Podrobný obsah správ o kvalite sa dohodne v spolupráci s členskými štátmi. Členské štáty vyplnia už čiastočne vyplnené správy o kvalite a vrátia ich Komisii (Eurostatu). Pri hlásení dvoch ukazovateľov týkajúcich sa kvality (variačné koeficienty a jednotkové neodpovede) sa používa ďalej stanovená štruktúra súboru údajov, ktorá je podobná ako technický formát na zasielanie štrukturálnej podnikovej štatistiky.
      1.   Identifikátory súboru údajov
      
      Pri hlásení ukazovateľov týkajúcich sa kvality sa pre štrukturálnu podnikovú štatistiku používajú tieto identifikátory súboru údajov:
      
                  Druh radu
               
               
                  Názov
               
               
                  Identifikátor súboru údajov
               
            
                  Variačné koeficienty pre ukazovateľ 12110 na trojmiestnej úrovni NACE v prípade sekcií B až J a L až N a divízie 95 NACE Rev. 2
               
               
                  QAG
               
               
                  RSBSQUAL_QAG_A
               
            
                  Variačné koeficienty pre ukazovatele 11110, 12110, 12150, 13310, 15110 a 16110 na úrovni sekcie v prípade sekcií B až J a L až N NACE Rev. 2 a na úrovni divízie v prípade divízií 45, 46, 47 a 95 NACE Rev. 2.
               
               
                  QAS
               
               
                  RSBSQUAL_QAS_A
               
            
                  Variačné koeficienty pre ukazovatele 11110, 12110, 12150 a 16110 na úrovni sekcie v prípade sekcií H až J a L až N NACE Rev. 2 a na úrovni divízie v prípade divízie 95 NACE Rev. 2 a podľa veľkostných tried
               
               
                  Q1B
               
               
                  RSBSQUAL_ Q1B _A
               
            
                  Variačné koeficienty pre ukazovatele 11110, 12110, 12150 a 16110 v prípade sekcií B až E NACE Rev. 2, podrobnejšie údaje podľa sekcií NACE a podľa veľkostných tried
               
               
                  Q2B
               
               
                  RSBSQUAL_ Q2B _A
               
            
                  Variačné koeficienty pre ukazovatele 11110, 12110, 12150 a 16110 v prípade sekcie G NACE Rev. 2, podrobnejšie údaje podľa sekcií NACE a podľa veľkostných tried
               
               
                  Q3B
               
               
                  RSBSQUAL_ Q3B _A
               
            
                  Variačné koeficienty pre ukazovatele 11110, 12110, 12150 a 16110 v prípade sekcie F NACE Rev. 2, podrobnejšie údaje podľa sekcií NACE a podľa veľkostných tried
               
               
                  Q4B
               
               
                  RSBSQUAL_ Q4B _A
               
            
                  Vážené miery jednotkových neodpovedí v prípade sekcií B až J a L až N NACE Rev. 2
               
               
                  QN
               
               
                  RSBSQUAL_QN_A
               
            
                  Správa o kvalite
               
               
                  QR
               
               
                  RSBSQUAL_QR_A
               
            2.   Štrukúra súboru údajov
      
      V tomto odseku sa stanovuje štruktúra údajov, ktoré sa musia poskytovať. V prípade kódov, ktoré sa majú používať, ide o kódy, ktoré obsahujú štandardné číselníky pre referenčnú databázu. Tieto číselníky sa zapracujú do Príručky o štrukturálnej podnikovej štatistike najneskôr dva mesiace pred prvým zaslaním údajov. Tieto číselníky slúžia len na stanovenie kódov, ktoré sa majú používať na zasielanie údajov, a zmeny nesmú v žiadnom prípade viesť k požiadavke na zasielanie podrobnejších údajov, ako je stanovené v nariadení (ES) č. 251/2009. V Príručke o štrukturálnej podnikovej štatistike sa stanovuje aj technický formát na zasielanie kvantitatívnych údajov podľa tohto nariadenia.
      
                  Pole
               
               
                  Opis
               
            
                  Rad
               
               
                  kód radov QAG, QAS, Q1B, Q2B, Q3B, Q4B alebo QN
               
            
                  Rok
               
               
                  kód referenčného roka
               
            
                  Územná jednotka
               
               
                  zodpovedá kódu krajiny
               
            
                  Veľkostná trieda
               
               
                  kód veľkostnej triedy
               
            
                  Ekonomická činnosť
               
               
                  kód NACE Rev. 2: sekcie, divízie alebo skupiny
               
            
                  Premenná
               
               
                  kód premennej súvisiacej s ukazovateľom týkajúcim sa kvality
               
            
                  Ukazovateľ
               
               
                  kód ukazovateľa týkajúceho sa kvality
               
            
                  Hodnota ukazovateľa
               
               
                  číselná hodnota ukazovateľa; číselná hodnota ukazovateľa týkajúceho sa kvality, vynásobená 10 a zaokrúhlená na najbližšie celé číslo
               
            
         (1)  Ú. v. EÚ L 87, 31.3.2009, s. 164.
      
         (2)  Ú. v. EÚ L 86, 31.3.2009, s. 170.
      
         (3)  Ú. v. EÚ L 86, 31.3.2009, s. 1.